钦定古今图书集成/历象汇编/岁功典/第074卷 > 《云南志书》 > 晚秋杂兴三首 陈子龙
## 钦定古今图书集成/历象汇编/岁功典/第074卷 > 《云南志书》 > 晚秋杂兴三首 陈子龙

江关海峤接天流，玉露商飙万里愁。九月星河人出
塞，一城砧杵客登楼。荒原返照黄云暮，绝壁回风锦
树秋。极望苍苍寒色远，数声清角满神州。

太行东出拥神京。古塞秋风右北平。笙鹤已辞沧海
使。貂蝉初撤《羽林兵》。清霜玉治芙蓉苑。旭日金铺翡
翠城。鱼钥时传宣召急。侍臣通籍在承明。

玉泉西去翠微宫，碧瓦丹楼极望中。连骑每从三市
出，题名时在五陵东。金茎夜饮仙人露，银汉秋高少
女风。回首欲陈阊阖迥，昇平今已属群公。